kardosdrur/scandi-wiki huggingface dataset:
Einar Biilmann

Einar Christian Saxtorph Biilmann (født 10. maj 1873 i København, død 10. august 1946) var en dansk kemiker.

Biilmann blev student 1891, tog 1893 adgangseksamen til den Polytekniske Læreanstalt og kastede sig derefter over det kemiske studium, hvilket han afsluttede med magisterkonferensen 1897. I 1898 blev han ansat som ssistent ved den Polytekniske Læreanstalts kemiske laboratorium, vandt 1899 universitetets guldmedalje for en afhandling om fremstillingen af akrylsyre og tog 1904 doktorgraden for et arbejde: Studier over organiske Svovlforbindelser. Siden oktober 1902 virkeder Biilmann som lærer i kemi ved Officersskolens ældste klasse og blev september 1907 udnævnt til professor i kemi ved universitetet og bestyrer af dettes kemiske laboratorium. Biilmanns videnskabelige arbejder tager sigte på at gøre rede for de stereokemiske forhold såvel som for isomeri- og polymeriforhold hos organiske forbindelser og for reaktionsmekanikken (blandt andet de Waldenske omlejringer) ved organisk kemiske processer, og Biilmann offentliggjorde, foruden de ovennævnte, en række fortjenstfulde arbejder vedrørende allyl- og akrylforbindelsernes, de organiske svovlforbindelsers samt de isomere kanelsyrers kemi. Også som lærebogsforfatter udførte Biilmann et fortjenstfuldt arbejde, og har blandt andet i sin lærebog i uorganisk kemi, givet en ypperlig, klar og overskuelig fremstilling af det teoretiske grundlag, hvorpå den tids kemi hvilede. Biilmann var medlem af rådet for den internationale association af kemiske selskaber og af dennes nomenklaturkommission for organisk kemi. Biilmann trak sig 1919 tilbage fra sin stilling på Officersskolen. Den af Biilmann genialt udtænkte kinhydronelektrode (1920) fik overordentlig stor betydning, blandt andet fordi den egnede sig særlig godt til bestemmelse af jordbundens brintionkoncentration og kalktrang og derved blev uundværlig for det moderne landbrug.

Kilder 

 
 

Kemikere fra Danmark
Rektorer ved Københavns Universitet
Danskere i 1800-tallet
Danskere i 1900-tallet
Personer fra København
Modtagere af Københavns Universitets guldmedalje
Personer i Kraks Blå Bog (afdøde)
Personer i Dansk Biografisk Leksikon
Kommandører af 1. grad af Dannebrog
Guillaume Bigourdan

Guillaume Bigourdan (født 6. april 1851 i Sistels, Tarn-et-Garonne, død 28. februar 1932 i Paris) var en fransk astronom.

Bigourdan ansattes 1877 som astronom ved observatoriet i Toulouse og 1879 ved observatoriet i Paris. Han blev 1903 medlem af Bureau des longitudes. Bigourdan blev direktør for det 1919 oprettede Bureau international de l'heure, der havde sæde på Pariserobservatoriet, og som gennem udsendelse af radiosignaler virkede for den internationale tidstjeneste. Som direktør for dette bureau udgav Bigourdan Bulletin horaire. Foruden talrige mindre, astronomiske meddelelser i fagskrifter og i det Franske Videnskabsakademis skrifter (medlem siden 1904) har Bigourdan skrevet: Histoire de l'astronomie de Toulouse de l'origine à la fondation de l'observatoire actuel (1886), Le système métrique des poids et mesures (1901). Af hans talrige mikrometriske observationer af stjernetåger og stjernehobe: Observations de nébuleuses et d'amas stellaires udkom I, II, III, IV, V 1899—1911. Han udgav: Pingrés Annales célestes du XVII siècle (1901) og Delambrs Grandeur et figure de la terre (1912).  Af større værker udsendte Bigourdan: Gnomonique ou traité théorique et pratique de la Construction des cadrans solaires (Paris 1922). Bigourdan fik 1920 Janssenprisen særlig for sine arbejder over stjernetåger.

Kilder 

 
 

Astronomer fra Frankrig
Medlemmer af Académie des sciences
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Europa Cup i ishockey 1975-76

Europa Cup 1975-76 var den 11. udgave af Europa Cuppen i ishockey, arrangeret af International Ice Hockey Federation, og turneringen med deltagelse af 16 hold blev spillet i perioden fra efteråret 1975 til december 1977.

Turneringen blev vundet af HK CSKA Moskva fra Sovjetunionen, som i finalen besejrede TJ Sokol Kladno fra Tjekkoslovakiet med 10-2 over to kampe. Det var ottende sæson i træk, at turneringen blev vundet af et sovjetisk hold, og det var syvende gang i alt at CSKA Moskva vandt Europa Cuppen.

Format og hold 

De nationale mestre i sæsonen 1974-75 i IIHF's medlemslande i Europa kunne deltage i turneringen. Den blev afviklet som en cupturnering, hvor hvert opgør blev spillet over to kampe, idet holdene mødtes på både hjemme- og udebane. Opgørene blev afgjort i form at summen af resultaterne af de to kampe, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp.

De sovjetiske og tjekkoslovakiske deltagere var direkte kvalificeret til semifinalerne, mens de resterende 14 hold spillede om de sidste to ledige pladser i semifinalerne.

Resultater

Første runde

Anden runde 

I anden runde trådte de svenske og finske hold ind i turneringen.

Kvartfinaler 

Kvartfinalerne blev spillet fra september 1976 til januar 1977

Semifinaler 

I semifinalerne trådte de sovjetiske og tjekkoslovakiske hold ind i turneringen. Kampene blev spillet i april og august 1977.

Finale 

Finalekampene blev spillet i december 1977.

Kilder / eksterne henvisninger 
 Hockey Archives - Coupe d'Europe 1975/76

Noter 

1975-76
Ishockey i 1975
Ishockey i 1976
Ishockey i 1977
Fast & Furious 7

Fast & Furious 7 (originaltitel Furious 7) er en amerikansk actionfilm fra 2015 i Fast & Furious-serien. Filmen er instrueret af James Wan efter manuskript af Chris Morgan.

Filmen følger Dominic Toretto (Diesel), Brian O'Conner (Walker) og resterne af deres crew, der er endt tilbage til USA for at leve et normalt live efter at have opnået amnesti for tidligere forbrydelse i Fast & Furious 6 fra 2013. Deckard Shaw (Statham), en tidligere finskytte fra specialtropperne søger dog at hævne sin lillebror, bringer dem dog i fare igen

Udvalgte medvirkende 
 Paul Walker som Brian O'Conner
 Vin Diesel som Dominic Toretto
 Dwayne Johnson som Luke Hobbs
 Michelle Rodriguez som Leticia "Letty" Ortiz-Toretto, Dominics hustru
 Jordana Brewster som Mia Toretto-O'Conner, Dominics lillesøster
 Tyrese Gibson som Roman Pearce
 Chris "Ludacris" Bridges som Tej Parker
 Kurt Russell som Frank Petty
 Nathalie Emmanuel som Megan Ramsey
 Lucas Black som Sean Boswell
 Elsa Pataky som Elena Neves
 Ali Fazal som Zafar
 Jason Statham som Deckard Shaw
 Djimon Hounsou som Mose Jakande
 Tony Jaa som Kiet
 Ronda Rousey som Kara
 John Brotherton som Sheppard

Eksterne henvisninger 
 
 

Amerikanske film fra 2015
Actionfilm fra USA
Engelsksprogede film
The Fast and the Furious
Kongeriget Dalmatien

Kongeriget Dalmatien (; ; ) var en administrativ enhed inden for Kejserriget Østrig, (fra 1867: Østrig-Ungarn). Kongeriget blev oprettet i 1815, og det blev nedlagt i 1918. Den østrigske kejser var landets konge.

Hovedstad 
Zara (Zadar) var landets hovedstad. Kongeriget omfattede nutidens Dalmatien i Kroatien samt et mindre montenegrinsk område omkring Kotorbugten.

Historie 
I 1809 havde Frankrig erobret De illyriske provinser. I 1815 gav Wienerkongressen provinserne tilbage til Østrig. I 1816 blev den sydlige del af området omdannet til Kongeriget Dalmatien, der eksisterede indtil 1918.

Kongeriget var en delstat (et kronland) i den østrigske del af dobbeltmonarkiet.

I 1918 blev området afstået til Jugoslavien. Efter denne stats opløsning kom Kotorbugten til Montenegro, mens resten af landet blev en del af Kroatien.

Kroatien
Illyrien
Montenegros geografi
Dalmatien
Hertugdømmet Zator

Hertugdømmet Zator (tysk: Herzogtum Zator, tjekkisk: Zatorské knížectví, polsk: Księstwo Zatorskie), var et af mange schlesiske hertugdømmer beliggende i Øvre Schlesien i grænselandet mellem nutidens Polen, Tjekkiet og Slovakiet. Hertugdømmet blev oprettet i 1445, og det blev nedlagt i 1918. Hovedbyen var Zator.

Zator fik sin egen hertug, da Hertugdømmet Auschwitz i Lillepolen blev delt i 1445. Siden har Hertugdømmet Zator ofte været i personunion med andre lande.

Oprindeligt hørte Hertugdømmet Zator under Kongeriget Bøhmen, men i 1513 blev Zator forenet med Polen. Frem til 1772 førte den polske konge også titlen hertug af Zator.

Ved Polens første deling i 1772 kom Hertugdømmet Zator under Østrig. Frem til 1918 førte den østrigske kejser også titlen hertug af Zator.

Fra 1815 til 1866 var Zator (sammen med andre dele af Kejserriget Østrig) en del af Det tyske forbund. Derefter hørte Hertugdømmet Zator administrativt under Kongeriget Galicien og Lodomerien (tysk: Königreich Galizien und Lodomerien mit dem Großherzogtum Krakau und den Herzogtümern Auschwitz und Zator).

I 1921 blev området indlemmet i den anden polske republik, og Hertugdømmet Zator eksisterede ikke længere.

Etableret i 1445
Ophørt i 1918
Zator
Zator
Huset Habsburg-Lothringen
Østrig-Ungarn
Østrigs historie
Tjekkiets historie
Elizabeth Warren

Elizabeth Ann Warren (née Herring; født 22. juni 1949 i Oklahoma City, Oklahoma), er en amerikansk jurist og senator fra det demokratiske parti, der siden 2013 har repræsenteret delstaten Massachusetts.

Warren har siden 1995 været professor ved Harvard Law School i Cambridge, Massachusetts  med speciale i konkursret. Hun forskede i årsagerne til konkurser, specielt for privatpersoner, og har været rådgiver for det nationale lovgivning inden for området. Foruden faglitteratur har hun skrevet bøger om privatøkonomi.

Politisk karriere 
Hun var leder i Congressional Oversight Panel fra oprettelsen 14. november 2008 til oktober 2010. Panelet var en del af den såkaldte TARP-love (Troubled Asset Relief Program), hvor kongressen gav centralbanken lov til at bruge 700 milliarder dollar for at stimulere økonomien. Panelets opgave er at kontrollere centralbanken, samt komme med rapporter om økonomien.

Warrens kollega i Senatet, den progressive senator Bernie Sanders fra delstaten Vermont skulle efter sigende have opfordret hende til at stille op som præsidentkandidat til præsidentvalget i 2016, men da Warren afslog stillede Sanders selv op. Sanders vandt dog hverken Demokraternes nominering eller Warrens støtte: Warren erklærede sin støtte til Sanders' modkandidat Hillary Clinton, som senere gik hen og vandt Demokraternes nominering og senere hen tabte præsidentvalget i november 2016 til den Republikanske kandidat Donald Trump, den 9. juni 2016.

Den 9. februar 2019 offentliggjorde hun sit kandidatur til at blive Demokraternes præsidentkandidat til præsidentvalget i november 2020. Hun trak sit kandidatur den 5. marts 2020 efter skuffende resultater på Super Tuesday, hvor 16 afstemninger blev afholdt.

Udvalgt bibliografi 
  (med Amelia Warren Tyagi)

Referencer

Eksterne henvisninger 

 Elizabeth Warren  på Senatets hjemmeside

Personer fra Oklahoma City
Politikere fra USA
Medlemmer af USA's kongres for det demokratiske parti
Kvindelige medlemmer af USA's kongres
Medlemmer af Senatet i USA
Advokater fra USA
Forfattere fra USA
Præsidentkandidater fra USA 2020
Hertugdømmet Oświęcim

Hertugdømmet Auschwitz (tysk: Herzogtum Auschwitz), polsk: Księstwo Oświęcimskie, tjekkisk: Osvětimské knížectví), var et af mange schlesiske hertugdømmer beliggende i Øvre Schlesien i grænselandet mellem nutidens Polen, Tjekkiet og Slovakiet. Hertugdømmet blev oprettet i 1315, og det blev nedlagt i 1918. Hovedbyen var Oświęcim (tidligere Auschwitz).
 
Auschwitz fik sin egen hertug, da Hertugdømmet Teschen i Lillepolen blev delt i 1315. Siden har Hertugdømmet Auschwitz ofte været i personunion med andre lande.

I en periode hørte Hertugdømmet Auschwitz under Kongeriget Bøhmen. I 1348 kom landet også under Det tysk-romerske Rige.

I 1457 blev Auschwitz forenet med Polen. Frem til 1772 førte den polske konge også titlen hertug af Auschwitz.

Ved Polens første deling i 1772 kom Hertugdømmet Auschwitz under Østrig. Frem til 1918 førte den østrigske kejser også titlen hertug af Auschwitz.

Fra 1818 til 1866 var Auschwitz (sammen med andre dele af Kejserriget Østrig) en del af Det tyske forbund). Derefter hørte Hertugdømmet Auschwitz administrativt under Kongeriget Galicien og Lodomerien (tysk: Königreich Galizien und Lodomerien mit dem Großherzogtum Krakau und den Herzogtümern Auschwitz und Zator).

I 1921 blev området indlemmet i den anden polske republik, og Hertugdømmet Auschwitz eksisterede ikke længere.

Etableret i 1315
Ophørt i 1564
Oswiecim
Oswiecim
Huset Habsburg-Lothringen
Østrig-Ungarn
Østrigs historie
Tjekkiets historie
Hertugdømmet Cieszyn

Hertugdømmet Cieszyn (; ; ), var et af de mange schlesiske hertugdømmer beliggende i Øvre Schlesien i grænselandet mellem nutidens Polen og Tjekkiet. Hertugdømmet blev oprettet i 1290, og det blev nedlagt i 1918. Hovedbyen var Cieszyn/Český Těšín (tidligere Teschen).
 
Teschen fik sin egen hertug, da Hertugdømmet Opole i Lillepolen blev delt i 1290. Siden har Hertugdømmet Teschen ofte været i personunion med andre lande.

Fra 1348 til 1918 hørte Hertugdømmet Teschen under Kongeriget Bøhmen. Fra 1348 til 1806 hørte landet også under Det tysk-romerske Rige.

I 1722 overlod kejser Karl 6. Teschen til hertug Leopold Joseph af Lothringen (far til kejser Frans 1. Stefan).

Frem til 1918 var de efterfølgende hertuger eller hertuginder af Teschen altid ærkehertuger eller ærkehertuginder fra Huset Habsburg-Lothringen.

Hertugdømmet Teschen var en selvstændig administrativ enhed frem til 1849. Derefter blev området en del af Østrigsk Schlesien. Tilknytningen til Østrig-Ungarn ophørte ved afslutningen af 1. verdenskrig, da dobbeltmonarkiet blev opløst og Tjekkoslovakiet oprettet.

I 1919 førte Polen og Tjekkoslovakiet en grænsekrig om det tidligere hertugdømme. I 1921 blev den nordlige del tilkendt den anden polske republik, mens Tjekkoslovakiet fik den sydlige del.

Efter Münchenaftalen i 1938 besatte Polen hele det tidligere hertugdømme. Området blev dog hurtigt besat af Nazi-Tyskland. I maj 1945 blev den gamle grænse mellem Polen og Tjekkoslovakiet genoprettet.

I dag det tidligere hertugdømme delt mellem Polen og Tjekkiet.

Etableret i 1290
Ophørt i 1918
Cieszyn
Cieszyn
Huset Habsburg-Lothringen
Østrig-Ungarn
Østrigs historie
Tjekkiets historie
Julián Luque Conde

Julián Luque Conde (født 27. marts 1992) er en spansk fodboldspiller, der spiller for RCD Espanyol B.

Han har tidligere spillet for den danske fodboldklub, SønderjyskE.

Referencer

Eksterne henvisninger 
 Julián Luque Conde  på realracingclub.es
 Julián Luque Conde på bdfutbol.com
 Julián Luque Conde på futbolme.com
 Julián Luque Conde på soccerway.com

Fodboldspillere fra Spanien
Fodboldspillere fra Racing Santander
Fodboldspillere fra SønderjyskE
Fodboldspillere fra RCD Espanyol
Thutmose 4.

Thutmose 4. (læses nogle gange som Thutmosis eller Tuthmosis IV og betyder Thoth fødte ham) var den 8. Farao af det 18. dynasti af Egypten, som herskede omtrent i det 14. århundrede f.Kr.. Hans prenomen eller royal navn, Menkheperure, betyder "Etableret i form er Re."  Thutmose 4. er søn af Amenhotep 2. og Tiaa, og han er far til Amenhotep 3.

Referencer

Faraoer
Berne

Berne er en kommune i den sydlige del af Landkreis Wesermarsch, i den tyske delstat Niedersachsen.

Geografi 

Kommunen Berne ligger i den sydlige del af Wesermarsch, og har et areal på 85 km². Den ligger mellem floderne Hunte og Weser omkring 20 km øst for Oldenburg, og 25 km nordvest for Bremen.
Det tyndt befolkede marskområde anvendes hovedsageligt til landbrug. Mod syd i kommunen er der et større moseområde.

Nabokommuner 
Mod nordvest grænser kommunen til floden Hunte og mod nordøst til Unterweser. Weser danner her delstatsgrænse til Bremer bydelen Blumenthal. Mod sydøst grænser Berne til kommunen Lemwerder og mod syd til Hude og Ganderkesee. Nord-nordvest for Berne ligger byen Elsfleth.

Inddeling 
I kommunen ligger ud over Berne disse landsbyer og bebyggelser: Bäke, Bardenfleth, Bernebüttel, Bettingbühren, Buttel, Buttlerhörne, Campe, Coldewei, Dreisielen, Füllje, Ganspe, Ganspe Außendeich, Glüsing, Hannöver, Harmenhausen, Hekelermoor, Hekeln, Hiddigwarden, Hiddigwardermoor, Huntebrück, Juliusplate, Katjenbüttel, Köterende, Lichtenbergersiel, Motzen, Neuenhuntorf, Neuenhuntorfersiel, Neuenhuntorfermoor, Neuenkoop, Neumühlen, Ochholt, Ohrt, Ollen, Ollenermoor, Pfahlhausen, Ranzenbüttel, Schlüte, Schlüterburg, Schlüterdeich, Warfleth, Wehrder, Wehrderhöhle og Weserdeich. Kommunens administration ligger i Berne.

Naturschutzgebiete 

I kommunen ligger :
 Naturschutzgebiet Juliusplateder er et naturschutzgebiet nordøst for Berne på Wesers venstre bred, på Juliusplate der er en tidligere ø i Weser. Det er omkring 79 hektar stort, og har været fredet siden 2007.
 Det 182 Hektar store „Wittemoor“ som er en del af naturschutzgebietet Holler- und Wittemoor.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Bent Schmidt Hansen (fodboldspiller)

Bent Schmidt Hansen (27. november 1946 i Horsens - 1. juli 2013 i Horsens) var en dansk fodboldspiller. Han nåede otte kampe på A-landsholdet og fem kampe på ungdomslandsholdet.

Bent Schmidt Hansen fik sin fodboldopdragelse i Horsens fS og kom tidligt på divisionsholdet, hvor han nåede 140 divisionskampe og lavede 23 mål. Han var med til at sikre klubbens oprykningen til 1. division i 1966.
Efter et halvt år i den bedste danske fodboldrække blev han solgt til PSV Eindhoven, hvor han spillede med danskerne; Ole Sørensen, Kresten Bjerre og Henning Munk Jensen Bent Schmidt Hansen spillede i den hollandske klub fra 1967 til 1975 og var med til at tabe i den hollandske pokalfinale i 1969 og 1970 inden han i sin tredje finale pokalfinal i 1974 vandt med 6-0 over NAC Breda. I 1975 blev han hollandsk mester. Derefter rejste han hjem til Horsens og spillede sin sidste kamp den 1. oktober 1978, tre dage før Horsens fS blev den første divisionsklub, som gik konkurs.

Referencer

Eksterne henvisninger 
 

Fodboldspillere fra Danmark
Fodboldspillere fra Horsens fS
Fodboldspillere fra PSV Eindhoven
Personer fra Horsens
Anton Günther, hertug af Oldenborg (1923–2014)

Anton Günther, hertug af Oldenborg (tysk: Anton-Günther Friedrich August Josias Herzog von Oldenburg) (født 16. januar 1923 i Lensahn, Østholsten, død 20. september 2014 i Harmsdorf, Østholsten) var fra 1970 fra 2014 overhoved for den tyske gren af slægten Slesvig-Holsten-Gottorp, der regerede Oldenborg i 1773 – 1918.

Forældre 
Anton Günther, titulær hertug af Oldenborg, var den ældste søn af Nikolaus af Oldenborg (1897–1970), der var den sidste tronfølger i Oldenborg (arvestorhertug, tysk: Erbgroßherzog) og hans gemalinde Helene af Waldeck-Pyrmont (1899–1948).

Anton Günther var sønnesøn af Frederik August 2. af Oldenborg (1852–1931), der var Oldenborgs sidste regerende storhertug. Anton Günther havde otte yngre søskende.

Familie 
Hertug Anton Günther var gift med prinsesse Ameli af Löwenstein-Wertheim-Freudenberg (født 1923). Parret fik to børn:
 titulær hertuginde Helene Elisabeth Bathildis Margarete af Oldenborg (født 3. august 1953 i Rastede, nord for Oldenborg by), ugift
 titulær hertug Christian Nikolaus Udo Peter af Oldenborg (født 1. februar 1955 i Rastede), gift med komtesse Caroline til Rantzau (født 1962). Parret har fire børn. Hertug Christian blev overhoved for det storhertuglige hus i 2014.

Interesser 
Hertug Anton Günther var aktiv i Røde Kors og indenfor hestesporten. Han er blevet udmærket med Bundesverdienstkreuz 1. Klasse. Sammen med ministerpræsidenten for Slesvig-Holsten har han stået for „Stiftelsen Schloss Eutin“.

Bolig 
Hertug Anton Günther boede på godset Güldenstein ved Harmsdorf i Østholsten. Han ejede også Schloss Eutin og Schloss Rastede.

Gravsted 
Hertug Anton Günther blev begravet i det storhertuglige mausoleum på Gertrudenfriedhof i Oldenborg by.

Weblinks 
 Online-Gotha
 Genealogie des Hauses Oldenburg

Henvisninger 

Huset Holsten-Gottorp-Oldenborg
Personer fra Slesvig-Holsten
Lenoir (North Carolina)

Lenoir (udtales som La-NOR) er en by i Caldwell County i det vestlige North Carolina i USA. Det er countyets administrative centrum (county seat). Byen havde godt 18.000 indbyggere ved den seneste folketælling i 2010.

Lenoir ligger udkanten af Blue Ridge Mountains i de såkaldte foothills. Nordøst for byen ligger Brushy Mountains, der er en udløber af Blue Ridge Mountain. Lenoir er en vigtig by i det såkaldte Hickory-Lenoir-Morganton, NC Metropolitan Statistical Area.

Historie 
De første hvide, der slog sig ned der, hvor Lenoir nu ligger, var en familie ved navn Tucker, som kom til området i 1765. Stedet blev kendt som Tucker's Barn. Efterhånden som flere flyttede til området, blev det et samlingssted for de lokale. Blandt de "nye" var også William Lenoir, som havde grundlagt Wilkesboro længere mod øst, og slog sig ned i dette område omkring 1775. Under den amerikanske frihedskrig, fungerede William Lenoir som kaptajn for et militskompagni under Benjamin Cleveland, og efter krigen blev han generalmajor i den lokale milits. Hans hjem, Fort Defiance fra 1792, der ligger få kilometer fra byen, er i dag en turistattraktion.

I 1841 blev Caldwell Counbty oprettet ved en sammenlægning af dele af andre counties. Da der skulle findes et sted til at lægge byens amtssæde (county seat), kom der en del forslag frem, men til sidst enedes man om at udpege Tucker's Barn. Efter udpegningen fik byen navnet Lenoir efter William Lenoir.

Geografi 

Lenoir ligger sydøst for centrum af Caldwell County. Øst for byen begynder Brushy Mountains, og kædens højeste bjerg, Hibriten Mountain (674 m.o.h.) ligger umiddelbart øst for bygrænsen. Byen selv ligger 356 m over havet.

Byen ligger hvor U.S. Highway 64 krydser U.S. Hghway 321. Byen har et areal på ca. 51 km2, hvoraf intet er vand. Lenoir ligger nær Lower Creek, som er en biflod til Catawba River.

Demografi 
Ved folketællingen i 2010 havde byen 18.228 indbyggere., hvilket betyder at beolkningstætheden var391 pr. km2. 81 % af indbyggerne var hvide, 15 % var afroamerikanere, 4 % Latinamerikanere mens resten var andre racer.

Medianindkomsten for en familie var $ 37.280 og 14,3 % af befolkningen levede under den officielle fattigdomsgrænse.

Økonomi 
Broyhill Furniture Company, der er en af USA's største møbelproducenter, havde hovedsæde i Lenoir i mange år, men har for få år siden lukket dette. Også andre møbelvirksomheder havde fabrikker i og omkring Lenoir, men de fleste af disse er også lukkede. I dag er sundheds- og uddannelsesektorerne de største arbejdsgivere i byen.

Google har en såkaldt server farm med tilhørende datacenter i byen, som også er kendt for sine grossistplanteskoler.

Noter og referencer

Eksterne henvisninger 
 Byens officielle hjemmeside
 Caldwell Heritage Museum

Byer i North Carolina
Teje

Teje (Ca. 1398 f.Kr. -. 1338 f.Kr., også stavet Taia, Tiye, Tiy og Tiyi). Hun var dronning af Egypten og hustru af den egyptiske farao Amenhotep 3. Hun var mor til Akhnaton og bedstemor til Tutankhamon. Hendes mumie blev identificeret som "The Elder Lady" fundet i graven af Amenhotep 2. (KV35) i 2010.

Dronninger af Egypten
Dronningemødre
Politiske partier på Færøerne

Politiske partier på Færøerne har været centrale aktører i færøsk politik siden begyndelsen af nittenhundredetallet med stiftelsen af Sambandsflokkurin og Sjálvstýrisflokkurin i henholdsvis 1906 og 1909. Derefter fulgte Javnaðarflokkurin i 1926, Fólkaflokkurin i 1939-40, Tjóðveldisflokkurin i 1948, Miðflokkurin i 1992 og sidst Framsokn i 2011.

Nuværende partier

Tidligere partier og politiske grupper

Se også 
 Politiske partier i Danmark